Lasse Könönen

Lasse Könönen (s. 20. kesäkuuta 1938 Joensuu) on suomalainen harmonikkataiteilija, säveltäjä, sovittaja ja musiikinopettaja. Hänen sävellystuotantoonsa kuuluu muun muassa teoksia orkesterille ja harmonikalle, viihde- ja lastenmusiikkia sekä joululauluja. Hän on myös sovittanut suuren määrän kappaleita eri artisteille. Katariina Ahjoniemi voitti vuonna 2000 Hopeisen Harmonikan hänen sovituksellaan sävelmästä ”Punasaappaat” ja Annika Siltaniemi Tenavatähti-kilpailun hänen tekemällään laululla ”Hienohelma” vuonna 1995. Könönen itse on toiminut keikka-, ravintola- ja sessiomuusikkona. Hän on asunut Lahdessa vuodesta 1965.

Hänen veljensä Esko Könönen soitti myös harmonikkaa. Hänen vaimonsa Mai-Lis Könönen on laulaja, säveltäjä, sovittaja ja sanoittaja. 

 Lähteet 
 Päijäthämäläisiä säveltäjiä – Lasse Könönen 

Luokka:Suomalaiset säveltäjät
Luokka:Suomalaiset harmonikansoittajat
Luokka:Suomalaiset sovittajat
Luokka:Vuonna 1938 syntyneet
Luokka:Elävät henkilöt